Teks: Mirip-mirip ke hamster, enih hewan namenye tikus belanda ato lebi dikenal sebage guinea pig. Bentukannye sebelas-due belas ame hamster, tapi ukuran badanye biasenye lebi gede. Mukenye lucu bangat, biasenye jadi paporit anak-anak. Enih hewan bise dipelihare. Cuman, ade beberape hal nyang kudu jadi peratian. Petame, masa idupnye, umumnye lime ampe tuju taon. Jadi, kudu bangat bekomitmen dulu sebelon melihara, apelagi kalo melihara dari orok. Kedue, makanannye ntu buah-buahan ame sayur-sayuran, pisang ame tomat, ato bise juge beli makanan olahan khusus enih hewan. Kudu tau juge, walopun makanannye biasenye buah, cuman ade buah-buahan nyang kudu diindarin, nya ntu alpukat, kelape, ame anggur. Ketige, die suke idup dan besosial ame hewan sejenisnye. Keempat, jangan kaget kalo die suke ujug-ujug ngeluarin suare nyang keras. Biasenye gegara ade nyang salah ame diri die ato sekitar die. Kelime, lahannye butuh nyang lumayan luas buat melihara enih hewan. Paling kagak, beli akuarium nyang ukurannye 1x1 meter biar die bebas begerak dan kagak gampang stres.
Pilihan mode retorika: narasi, persuasif, argumentatif, deskriptif, eksposisi.
Q: Apakah mode retorika dari pilihan di atas yang paling cocok untuk teks di atas?
A:

eksposisi